आरोपी नीलेश सेन और यूसुफ मंसूरी लड़कियों को आत्मरक्षा के लिए कराटे की कोचिंग देते थे। लड़कियों को यौन अपराधों से बचाने और आत्मरक्षा को बढ़ावा देने के लिए इस साल मार्च में हरदा पुलिस की पहल पर नीलेश ने कराटे की कोचिंग शुरू की थी। दोनों आरोपी निजी प्रशिक्षक हैं और लेकिन नीलेश सरकारी कॉलेज में भी स्टूडेंट्स को प्रशिक्षण देता था। लड़की की शिकायत के मुताबिक, वह अपने कॉलेज में कराटे का प्रशिक्षण ले रही थी जहां नीलेश को प्रशिक्षण देने के लिए नियुक्त किया गया था।